[{"text_idx": "#000003", "text": "Hyfforddiant mewnol sydd wedi\u2019i deilwra"}, {"text_idx": "#000010", "text": "Mae gwerthuso a monitro, mewn prosiect penodol neu\u2019ch gwaith bob dydd, yn hanfodol i ddeall eich llwyddiant, gwella\u2019ch arferion, a dangos eich effaith i gyllidwyr a\u2019r rheini sy\u2019n gwneud penderfyniadau."}, {"text_idx": "#000011", "text": "Nod y cwrs yw rhoi dealltwriaeth well i chi o werthuso a monitro canlyniadau, a\u2019ch helpu i werthuso\u2019ch gwaith yn well. Byddwch yn dysgu diffiniadau allweddol gan gynnwys canlyniadau, allbynnau, dangosyddion a gweithgareddau, ac yn archwilio\u2019r ffordd y mae\u2019r termau hyn yn cael eu defnyddio\u2019n wahanol mewn cyd-destunau amrywiol gan fudiadau gwahanol."}, {"text_idx": "#000012", "text": "Erbyn diwedd y cwrs byddwch yn gallu adnabod a disgrifio\u2019r canlyniadau y mae prosiect neu weithgaredd yn anelu at eu cyflawni a defnyddio\u2019ch dealltwriaeth o egwyddorion craidd gwerthuso i roi mwy o ffocws i\u2019ch gwaith gwerthuso. Byddwch yn darganfod technegau i\u2019w defnyddio er mwyn gwerthuso a monitro canlyniadau\u2019ch gwaith a byddwch yn gallu dylunio gwerthusiad yn hyderus."}, {"text_idx": "#000014", "text": "adnabod a disgrifio\u2019r canlyniadau y mae prosiect neu weithgaredd yn anelu at eu cyflawni\ndefnyddio\u2019ch dealltwriaeth o egwyddorion craidd gwerthuso i roi mwy o ffocws i\u2019ch gwaith gwerthuso\ndylunio gwerthusiad o\u2019ch gwaith yn well\ngweithredu gwerthusiad o\u2019ch gwaith yn well"}, {"text_idx": "#000017", "text": "Er mwyn gwneud yn siw\u0302r eich bod yn cael y profiad gorau ar ein cyrsiau, gofynnwn y canlynol ohonoch chi;"}, {"text_idx": "#000018", "text": "Ymrwymwch i fynychu holl hyd yr hyfforddiant\nProfwch eich mynediad i Zoom\nBydd yr hyfforddiant yn dechrau\u2019n brydlon, cyrhaeddwch 10 munud cyn yr amser dechrau, oherwydd mae\u2019n bosibl na fydd pobl sy\u2019n cyrraedd yn hwyr yn cael eu gadael i mewn\nMae ein cyrsiau\u2019n rhyngweithiol a chyfranogol a gofynnwn, lle\u2019n bosibl, i\u2019r holl ddysgwyr gael eu camera\u0302u arno a chymryd rhan drwy\u2019r cyfleusterau microffon a sgwrsio\nRhowch wybod i ni wrth gadw\u2019ch lle os oes gennych chi unrhyw ofynion penodol, e.e. dehonglwyr Iaith Arwyddion Prydain (BSL)\nBydd copi dall o\u2019r cyfarwyddiadau ymuno ac adnoddau yn cael ei anfon atoch gan bookings@wcva.cymru, gwiriwch eich ffolder e-bost sothach os nad ydych chi wedi\u2019u derbyn wythnos cyn yr hyfforddiant (unrhyw broblemau, rhowch wybod i ni)\nOs na allwch chi fynychu, anfonwch e-bost at training@wcva.cymru (gweler ein polisi canslo)"}, {"text_idx": "#000020", "text": "Gellir cyflwyno pob un o\u2019n cyrsiau mewn modd pwrpasol wedi\u2019u teilwra er mwyn diwallu anghenion eich mudiad. Llenwch ein ffurflen gais am hyfforddiant pwrpasol ac fe wnaiff aelod o\u2019n ti\u0302m ni\u2019n cysylltu a\u0302 chi."}]